Maker, el nou espai d'Urbalab Gandia per a ments inquietes. Fes-ho tú mateix!
24 agost 2018

## Maker, el nou espai d'Urbalab Gandia per a ments inquietes. Fes-ho tú mateix!24 agost 2018Última actualització: 14 juliol 2025

![](../gestion/img/IMG_5587.JPG)  
  

[](http://urbalabgandia.com/es/urbalab-maker-2/)

L’**Àrea de Polítiques Econòmiques i Innovació** de l’Ajuntament de Gandia, enceta un nou espai a **Urbalab Gandia** per a ments inquietes.

  
Amb l’apertura d’un nou espai de formació i treball, Urbalab Gandia inicia una innovadora línia d’activitat dirigida a ciutadans i ciutadanes inquiets, que volen treballar la innovació per a dissenyar solucions associades a problemes i necessitats reals de l’entorn. Amb el lema “Fes-ho tú mateix” Urbalab Maker oferirà durant la tardor activitats de formació, xerrades i espais de treball que orientaran l’acció dels makers cap a projectes que responguen a necessitats i usuaris reals.

  
El desenvolupament d’aquesta cultura maker permetrà acostar la tecnologia a l’àmbit professional, impulsant projectes i activitats professionals que revolucionaran el món de l’empresa. És una forma de democratitzar el coneixement, de manera que la tecnologia i la innovació no estiga sols a l’abast de grans empreses, sinó que gràcies a internet, còdec obert i noves propostes col·laboratives, tots puguen aprendre, dissenyar, inventar i col·laborar per a resoldre problemes reals del nostre entorn.

  
L’Espai Maker disposa d’una sala condicionada amb eines de fabricació digital que permetran transformar dissenys realitzats per ordinador en peces físiques. Disposem d'impressores 3D, tall làser, CNC i altres tecnologies com arduino i drons, que poden utilitzar-se de forma compartida, per realitzar creacions personalitzades amb altres persones.

Les activitats previstes per als mesos vinents són:

10 – Setembre Arduino avançat - robòtica (15 hores)  
Imparteix: Guillermo Bañuls, Cap de manteniment d’empresa i especialista tècnic-electrònic  
  
21 –Setembre Aprén a volar drons (Iniciació) (4 hores)  
Imparteix: David Pau Antich, Gerent iFoto 3D  
  
15 –Octubre Arduino avançat-domòtica (15 hores)  
Imparteix: Guillermo Bañuls, Cap de manteniment d’empresa i especialista tècnic-electrònic

  
5 – Novembre Introducció a la tecnologia Arduino (12 hores)  
Imparteix: Guillermo Bañuls, Cap de manteniment d’empresa i especialista tècnic-electrònic  
  
8 -Novembre Aplicacions de la impressió 3D per a sectors empresarials (2 hores)  
Imparteix: 3D Whole, Distribuïdor oficial de tecnologia 3D  
  
13-Novembre Iniciació a la impressió 3D (20 hores)  
Imparteix: 3D Whole Distribuidor oficial tecnologia 3D  
  
21- Novembre Gravació de vídeo i fotografia en drons (16 hores)  
Imparteix: David Pau Antich, Gerent iFoto 3D  
  
10- Desembre Arduino avançat: Ardugarden (15 hores)  
Imparteix: Guillermo Bañuls, Cap de manteniment d’empresa i especialista tècnic-electrònic  
  
13- desembre Sefie 3D: Fes-te un “mini jo” (14 hores)  
Imparteix: 3D Whole, Distribuïdor oficial de tecnologia 3D

Suma’t al moviment maker d’Urbalab.

Consulta el programa d’activitats a : [http://urbalabgandia.com/es/urbalab-maker-2/](http://urbalabgandia.com/es/urbalab-maker-2/)